Կարելի է ասել, բովանդակային փոփոխություն չկա: Սակայն նույն հարցին բարեփոխված նախագիծն անդրադառնում է նաեւ 33.1 հոդվածով: «Յուրաքանչյուր ոք ունի օրենքով չարգելված ձեռնարկատիրական գործունեությամբ զբաղվելու իրավունք»,- ավետում է հոդվածի առաջին պարբերությունը: Հիասքանչ ձեւակերպում է, չնայած 8-րդ հոդվածով երաշխավորված «տնտեսական գործունեության ազատությունն ու ազատ տնտեսական մրցակցությունը» արդեն իսկ այդ հարցը լուծել էր: Բայց դա խնդիր չէ` լավ բանը կարելի է Սահմանադրության մեջ մի քանի անգամ տարբեր ձեւակերպումներով տալ: Դրանից վնաս չկա: Անցնենք նույն` 33.1 հոդվածի երկրորդ պարբերությանը: «Շուկայում մենաշնորհ կամ գերիշխող դիրքի չարաշահումը եւ անբարեխիղճ մրցակցությունն արգելվում է»,- գրված է այդտեղ: